मांगों पर अड़े शिक्षक, प्रशासन मौन, संकट में भविष्य
एकओर जिले के राजकीय कालेजों में कार्यरत करीब 300 एक्सटेंशन लेक्चरर्स अपनी मांगों को लेकर बुधवार को 16वें दिन भी हड़ताल पर डटे रहे। वहीं दूसरी ओर प्रशासन भी अब सिर्फ मूकदर्शक बनकर रह गया है। जिससे आने वाले कल के भविष्य पर संकट मंडराने लगा है।
बता दें, 13 फरवरी से प्रदेशभर से करीब 3000 एक्सटेंशन लेक्चरर्स सामूहिक अवकाश पर हैं। जिससे कॉलेजों में विद्यार्थियों की पढ़ाई बुरी तरह प्रभावित हो रही है। बुधवार को जिले भर के एक्सटेंशन लेक्चरर्स ने राजकीय महाविद्यालय के मुख्य द्वार पर धरना दिया। इसके बाद शहर में मानव शृंखला बनाकर सरकार के खिलाफ विरोध जताया। इस दौरान उन्होंने कहा कि सुप्रीम कोर्ट ने मई में सरकार को यूजीसी के नियमानुसार एक्सटेंशन लेक्चरर्स की सेलरी फिक्स करने के आदेश दिए थे, लेकिन सरकार ने ऐसा नहीं किया। इसके चलते प्रदेश भर में कार्यरत 3000 एक्सटेंशन लेक्चरर्स सामूहिक अवकाश पर हैं। उन्होंने कहा कि एक्सटेंशन लेक्चरर्स अब अपना और शोषण सहन नहीं करेंगे। इसलिए एक्सटेंशन लेक्चरर्स ने उनकी मांगें मानी जाने तक सामूहिक अवकाश पर रहने का निर्णय लिया है। बता दें, नारनौल के राजकीय स्नातकोत्तर महाविद्यालय राजकीय महिला स्नातकोत्तर महाविद्यालय में लेक्चरर्स के कुल 151 पद स्वीकृत हैं। दोनों कालेजों में केवल 39 पदों पर स्थाई लेक्चरर्स कार्यरत हैं तथा 111 पदों पर एक्सटेंशन लेक्चरर्स हैं। इनमें राजकीय स्नातकोत्तर महाविद्यालय में 81 पद हैं। इनमें 21 पर स्थाई तथा 60 पदों पर एक्सटेंशन लेक्चरर्स हैं। वहीं महिला पीजी कॉलेज में कुल 70 पदों में से 18 पर स्थाई तथा 52 पदों पर एक्सटेंशन लेक्चरर्स कार्यरत हैं, जो 16 दिनों से सामूहिक अवकाश पर हैं।
नारनौल. मानवशृंखला बनाकर सरकार के खिलाफ विरोध जताती एक्सटेंशन लेक्चरर्स।
उदासीनता
hin_Deva hin_Deva hin_Deva mag_Deva mag_Deva